**Az óvodai felvétel, átvétel eljárásrendje**

A nemzeti köznevelésről szóló 2011. évi CXC. törvény (Nkt.) 8. §. (2) bekezdése alapján minden gyermek abban az évben, amelynek ***augusztus 31. napjáig betölti a 3. életévét***, a nevelési év kezdő napjától legalább napi négyórás óvodai nevelésben vesz részt.

Azok a gyermekek, akik az ***adott év augusztus 31-e után*** töltik be a 3. életévüket, a következő jogszabály alapján vehetők fel az óvodába:

A Nkt. 8. § (1) bekezdése értelmében: „…Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen, fővárosi kerületben, vagy ha a felvételi körzet több településen található, az érintett településeken lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.”

*A koronavírus terjedése okán kihirdetett veszélyhelyzet miatt az óvodai nevelési évre történő beiratkozás az előző években és előre nem látható ideig más eljárásrendben – a személyes kontaktus elkerülése okán – elsősorban elektronikusan (e-mailen) vagy telefonon történik. Ehhez az érintett szülők megértése és együttműködése szükséges.*

Azok a szülők, akik gyermeküket **a lakcím szerint körzetes óvodába** szeretnék beíratni, illetve **azok, akik nem tartoznak óvodánk körzetébe,**de gyermeküket hozzánk szeretnék beíratni, kérjükjuttassák el intézményünkbe online vagy személyesen a kitöltött jelentkezési lapot kitöltve.

A felvételi kérelem teljesítését tekintve az óvoda körzetén kívüli kérelmek elfogadása és egyéb eseteket is tekintve az óvodánként meghatározott *felvehető létszám* is korlátozza.

A jelentkezési lap letölthető az óvoda honlapjának letölthető dokumentumok menüpontjából.

***A következő email címre vagy postai címre várjuk a kitöltött jelentkezési lapot:***

ovoda@kunszallas.hu

*A tárgy rovatba kérem beírni:* Felvételi kérelem

***Postai úton:***

Kunszállási Mosolyvár Óvoda

 6115 Kunszállás, Arany János u. 4.

*A borítékon kérem tüntessék fel*: Felvételi kérelem

**Felmentés az óvodai foglalkozáson való részvétel alól**

NKT . § (2) A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.

A szülő - tárgyév április 15. napjáig benyújtott - kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, különös méltánylást érdemlő esetben, újabb kérelem alapján annak az évnek az augusztus 31. napjáig, amelyben a gyermek az ötödik életévét betölti a Kormány rendeletében kijelölt szerv (a továbbiakban: felmentést engedélyező szerv) felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja.

Ha az eljárásban szakértőt kell meghallgatni, csak az óvodavezető vagy a védőnő, továbbá tartós gyógykezelés alatt álló gyermek esetében az Eütv. 89. §-a szerinti általános járóbeteg-szakellátásban, vagy az Eütv. 91. §-a szerinti általános fekvőbeteg-szakellátásban részt vevő szakorvos rendelhető ki. Tartós gyógykezelés alatt álló gyermek esetében a kérelem a tárgyév április 15. napja után is benyújtható. Az eljárás időtartama ötven nap.

**Az óvodai beiratkozás időpontja**

Az óvodai beiratkozás időpontját minden évben a fenntartóhatározza meg.

 Az óvodai beiratkozásra a tárgyév április hónapjában kerül sor.

Az óvoda vezetője az óvodai felvételi, átvételi kérelemnek helyt adó döntését írásban, a kérelem elutasítására vonatkozó döntését is határozati formában közli a szülővel.

Az óvodát az a gyermek veheti igénybe, aki: teljesen egészséges.

A gyermekek átvétele másik óvodából hivatalos átjelentkezés útján történik, melynek nyomtatványát az óvodavezetők töltik ki és küldik el egymásnak.

Az óvodai beiratkozáskor illetve a járványhelyzet idején az óvodába érkezés első napján az óvodavezető számára a következő dokumentumokat kell bemutatni:

* a gyermek születési anyakönyvi kivonata
* a gyermek nevére kiállított személyazonosságot igazoló hatósági igazolványokat(személyi igazolvány vagy útlevél)
* lakcímet igazoló hatósági igazolványát(lakcímkártya)
* a gyermek Taj kártyáját
* továbbá a szülő személyazonosságát igazoló hatósági igazolványokat(személyazonossági, útlevél, vagy vezetői engedély)
* nem magyar állampolgárság esetén az ország területén való tartózkodás jogcímét igazoló irat
* egyéb, a gyermek egészségügyi állapotát, óvodaérettségét, sajátos nevelési igényét, hátrányos helyzetét igazoló dokumentum(orvosi igazolás, szakértői vélemény, gyermekvédelmi kedvezményről szóló határozat stb.)